**Årsmøte 2016 - Sak 7**

**Endringsforslag i NFAM's lover for §§ 4 og 8  
  
§ 4-Styret, § 8-Redaksjonsutvalg**

***(endringer er skrevet inn med fet skrift/kursiv)***

**§ 4 Styre**

Styret består av 7 medlemmer. Styret velges av årsmøtet i år med ulike tall.   
Leder ***og nestleder*** velges ved særskilt valg. Det velges to varamedlemmer til styret. Alle velges av og på årsmøtet, med funksjonstid fra 1. september samme år. Styret og varamedlemmene har to års funksjonstid. Gjenvalg kan finne sted.

***Leder (og når NFAM har to representanter: også nestleder) representerer NFAM i Legeforeningens landsstyre.***

Ved varig forfall av styremedlem trer varemedlemmene inn i den rekkefølge de er valgt. Funksjonstiden blir da tilsvarende det utgåtte medlems.

Styret er beslutningsdyktig når 4 – fire - av styrets medlemmer er til stede.

Styret skal lede foreningens virksomhet i henhold til lover, vedtak og budsjett som fastsettes av årsmøtet og skal arbeide for utbredelse av foreningens formål mellom årsmøtene.

**§ 8 Redaksjonsutvalg**

Foreningen utgir i samarbeid med Norsk forening for arbeidsmedisin bladet Ramazzini.   
Styrene velger redaktør og et redaksjonsutvalg på inntil tre medlemmer.   
Funksjonstiden for redaksjonsutvalget er fire år ***~~og kan gjenoppnevnes maksimalt to ganger~~.***

Vedtekter NFAM

**Vedtekter for Norsk arbeidsmedisinsk forening (Namf)** Endringer vedtatt på årsmøte 30. mai 2013 og 12. mai 2016

**§ 1 Formål**

Norsk forening for arbeidsmedisin (Nfam) er som fagmedisinsk forening en avdeling under Den norske legeforening og har som formål å videreutvikle og forbedre kvaliteten i faget arbeidsmedisin og fremme det arbeidsmedisinske faget. Norsk forening for arbeidsmedisin er en forening for leger som arbeider med arbeids- og miljømedisin inkludert: forebyggende og helsefremmende arbeid i bedrifter og arbeids- og miljømedisinske avdelinger og institusjoner, forskning på arbeids- og miljørelatert sykdom og årsaksforhold, tilsyns-, saksbehandlings- og rådgivningsarbeid på arbeidsmiljøområdet, ledelse av arbeidsmedisinske enheter og avdelinger, epidemiologi og statistikk, arbeidsmedisinsk utdanning og kompetanseoppbygging og deltagelse i internasjonalt arbeid innen arbeids- og miljømedisin.

Norsk forening for arbeidsmedisin skal særlig arbeide for å:

- Styrke grunnutdanningen i arbeidsmedisin under legestudiet  
- Styrke spesialistutdanningen i arbeidsmedisin  
- Arrangere kurs og seminarer med arbeidsmedisinske temaer  
- Styrke arbeidsmedisinsk forskning  
- Styrke aktiviteten i de arbeidsmedisinske miljøene nasjonalt  
- Styrke samarbeidet med arbeidsmedisinske fagmiljø internasjonalt  
- Styrke formidling av arbeidsmedisinsk kunnskap og synspunkter i samfunnet generelt

**§ 2 Medlemskap**

Norsk forening for arbeidsmedisin er en fagmedisinsk forening for leger i arbeidsmedisinsk arbeid. Som medlemmer i Norsk forening for arbeidsmedisin kan opptas alle som er medlem av Den norske legeforening.

Alle spesialister i arbeidsmedisin er obligatorisk medlem.

Medlem i Legeforeningen som ikke er spesialist i arbeidsmedisin, men som har arbeid som er relevant for Norsk forening for arbeidsmedisin kan tilmeldes Nfam.

Andre medlemmer i Legeforeningen kan opptas som assosiert medlem.

Personer med arbeid/interesser innen fagområdet, men som ikke har medisinsk bakgrunn kan opptas som assosiert medlem.

**§ 3 Årsmøtet**

Årsmøtet er Norsk forening for arbeidsmedisins høyeste myndighet. Styret innkaller til ordinært årsmøte en gang årlig.

Årsmøtet holdes innen utgangen av august. Saker som ønskes tatt opp på ordinært årsmøte sendes styret senest fire uker før årsmøtet. Årsmøtet må gjøres kjent for medlemmene i form av skriftlig innkalling med saksliste minst 6 – seks – uker i forveien.

Årsmøtet skal behandle:

-           styrets beretning  
-           revidert regn­skap  
-           honorar for styrets leder og styrets medlemmer  
-           styrets forslag til bud­sjett  
-           valg av styre og valgkomité (i år med ulike tall)  
-           saker som angår foreningen og den­nes oppgaver som styret fremmer eller som legges frem for styret senest 4 – fire - uker før årsmøtet.

Ekstraordinært årsmøte kan innkalles av styret eller når minst 50 av medlemmene krever dette. Ekstraordinært årsmøte skal kalles inn skriftlig med minst 2 - to ukers varsel og møtet avholdes senest 8 – åtte - uker etter at gyldig krav er fremsatt.

**§ 4 Styre**

Styret består av 7 medlemmer. Styret velges av årsmøtet i år med ulike tall.   
Leder ***og nestleder*** velges ved særskilt valg. Det velges to varamedlemmer til styret. Alle velges av og på årsmøtet, med funksjonstid fra 1. september samme år. Styret og varamedlemmene har to års funksjonstid. Gjenvalg kan finne sted.

***Leder (og når NFAM har to representanter: også nestleder) representerer NFAM i Legeforeningens landsstyre.***

Ved varig forfall av styremedlem trer varemedlemmene inn i den rekkefølge de er valgt. Funksjonstiden blir da tilsvarende det utgåtte medlems.

Styret er beslutningsdyktig når 4 – fire - av styrets medlemmer er til stede.

Styret skal lede foreningens virksomhet i henhold til lover, vedtak og budsjett som fastsettes av årsmøtet og skal arbeide for utbredelse av foreningens formål mellom årsmøtene.

**§ 5 Avstemming**

Valg og saker som tas opp til avstemming på ordinært eller ekstraordinært årsmøte avgjøres av de frammøtte ved simpelt flertall. Ved stemmelikhet har leder dobbeltstemme.

Leder velges særskilt og skal ha mer enn halvparten av stemmene fra de stemmeberettigede i valgmøtet. Dersom flertall ikke oppnås ved omvalg, skal det foretas bundet valg mellom to av kandidatene som har fått flest stemmer. Valg til andre verv avgjøres ved simpelt flertall. Ved stemmelikhet foretas loddtrekning.

**§ 6 Lovendring**

Lovendringsforslag må fremmes 4 – fire – uker før årsmøtet og skal være kunngjort medlemmene 2 – to – uker før årsmøtet.

Forslag til lovendringer krever 2/3 flertall av de tilstedevæ­rende stemmeberettigede på årsmøtet for å bli vedtatt.

**§ 7 Valgkomite**

Norsk forening for arbeidsmedisin skal ha valgkomité på 3 - tre medlemmer som velges på årsmøtet. Valgkomiteen velger selv leder og har funksjonstid på to år. Valgkomitéen skal legge fram for årsmøtet innstilling på: leder, 6 – seks – styremedlemmer og 2 – to – varamedlemmer. Innkomne forslag på ny leder og nye styremedlemmer legges frem på årsmøtet.

Valgkomitéen fremsetter sitt forslag til sammensetning av nytt styre. Ved dette er valgkomiteens arbeid avsluttet.

Valgkomiteen skal i sitt arbeid etter beste evne ta hensyn til geografisk spredning, kjønnssammensetning og representasjon for ulike deler av det arbeidsmedisinske fagområdet.

**§ 8 Redaksjonsutvalg**

Foreningen utgir i samarbeid med Norsk forening for arbeidsmedisin bladet Ramazzini.   
Styrene velger redaktør og et redaksjonsutvalg på inntil tre medlemmer.   
Funksjonstiden for redaksjonsutvalget er fire år ***~~og kan gjenoppnevnes maksimalt to ganger~~.***

**§ 9 Forskningsutvalg**

Foreningen har et forskningsutvalg som består av tre medlemmer. Det velges av styret og har en funksjonstid på fire år.

**§ 10 Andre underutvalg**

Styret kan etter behov opprette andre underutvalg. Årsmøtet avgjør om underutvalgene skal være permanente. Underutvalgene er ansvarlige overfor styret.

**§ 11 Regnskap**

Regnskapsåret følger kalenderåret. Regnskapet for foregående år godkjennes og budsjett for det inneværende år vedtas på ordinært årsmøte.